Author: MF_SR
Last saved by: spano

Návrh

Zákon

z          2003,

ktorým sa mení a dopĺňa zákon Národnej rady Slovenskej republiky č. 278/1993 Z.z. o správe majetku štátu v znení neskorších predpisov a o zmene a doplnení niektorých zákonov

	Národná rada Slovenskej republiky sa uzniesla na tomto zákone:

Čl. I

	Zákon Národnej rady Slovenskej republiky č. 278/1993 Z.z. o správe majetku štátu v znení zákona Národnej rady Slovenskej republiky č. 374/1996 Z.z., zákona č. 72/1999 Z.z., zákona č. 121/2001 Z.z., zákona č. 509/2001 Z.z., nálezu Ústavného súdu Slovenskej republiky č. 64/2002 Z.z., zákona č. 435/2002 Z.z. a zákona č. 161/2003 Z.z. sa mení a dopĺňa takto:

1.	V § 8a ods. 3 sa vypúšťa písmeno b) vrátane poznámky pod čiarou k odkazu 14b. Doterajšie  písmeno c) sa označuje ako písmeno b).

2.	Za § 18e sa vkladá § 18f, ktorý znie:

„§ 18f

	Majetok štátu, ktorý k 31. decembru 2003 spravuje  okresný úrad podľa § 5, prechádza     1. januára 2004 do správy krajského úradu, v územnom obvode ktorého sa majetok štátu nachádza.“.

3.	V § 19 sa vypúšťa odsek 2. Súčasne sa zrušuje označenie odseku 1.

4.	Slová „okresný úrad“ vo všetkých tvaroch sa v celom texte zákona nahrádzajú slovami „krajský úrad“ v príslušnom tvare.

Čl. II

	Zákon Slovenskej národnej rady č. 319/1991 Zb. o zmiernení niektorých majetkových a iných krívd a o pôsobnosti orgánov štátnej správy Slovenskej republiky v oblasti mimosúdnych rehabilitácií v znení zákona Slovenskej národnej rady č. 312/1992 Zb., zákona Slovenskej národnej rady č. 492/1992 Zb., zákona Národnej rady Slovenskej republiky č. 154/1993 Z.z. a zákona Národnej rady Slovenskej republiky č. 86/1994 Z.z. sa mení takto:

1.	Slová „okresný úrad“ vo všetkých tvaroch sa v celom texte zákona nahrádzajú slovami „krajský úrad“ v príslušnom tvare.

2.	V § 5 ods. 1 sa vypúšťajú slová „obvodného úradu v Bratislave (ďalej len „okresný úrad“),“.

3.	V § 5 ods. 2 sa slová „Správe pre veci majetkové v Bratislave“ nahrádzajú slovami „Ministerstvu financií Slovenskej republiky a na konci sa pripája táto veta: „Finančnú náhradu vyplatí ústredný orgán“.

4.	V § 5  sa vypúšťa odsek 3. 
Doterajšie odseky 4 až 6 sa označujú ako 3 až 5.

5.	V § 5 novooznačenom ods. 3 sa vypúšťajú slová „okresného úradu“.

6.	V § 7 ods. 1 sa vypúšťa odkaz 14 vrátane poznámky pod čiarou k odkazu 14.

Čl. III

Zákon Národnej rady Slovenskej republiky č. 182/1993 Z.z. o vlastníctve bytov a nebytových priestorov v znení zákona Národnej rady Slovenskej republiky č. 151/1995 Z.z., zákona č. 158/1998 Z.z., zákona č. 173/1999 Z.z., zákona č. 252/1999 Z.z. a zákona               č. 400/2002 Z.z. sa mení takto:

1.	V § 7 ods. 1 v prvej vete sa slová „príslušným okresným úradom“ ^12) nahrádzajú slovami „krajským úradom ^12) príslušným podľa sídla spoločenstva“.

2.	V poznámke pod čiarou k odkazu 12 sa slová „§ 5 ods. 1“ nahrádzajú slovami „§ 6       ods. 1“.

							Čl. IV 

	Tento zákon nadobúda účinnosť 1. januára 2004.